**Занятак № \_\_\_\_\_\_**

**Тэма:** “Назоўнікі 1, 2, 3-ага скланенняў. Склонавыя канчаткі назоўнікаў 1-ага скланення”

**Мэта:**

1. Пашырыць веды вучняў аб назоўніку як часціне мовы, змяненні назоўнікаў; з склонамі назоўнікаў; вызначэнне склона назоўнікаў з апорай на памятку;

вызначыць значэнні назоўнікаў у розных склонах метадам пошуку,

практыкаваць у правільным ужыванні назоўнікаў у розных склонах;

пашырэнне актыўнага слоўнікавага запасу вучняў.

2. Фарміраваць уменне працаваць у калектыве;

развіваць камунікатыўныя уменні, узаемаразуменне, супрацоўніцтва, каліграфічныя і арфаграфічныя здольнасці;

3. Выхоўваць культуру вучэбнай працы.

**Змест занятка:**

**Актуалізацыя ведаў**

**Склон** — гэта форма, якую набывае назоўнік у залежнасці ад пытання.

**Скланенне** — змяненьне канчаткаў назоўнікаў па склонах.

Таксама скланеннем называюцца словы, аб’яднаныя агульнасцю змянення назоўнікаў па склонах.

У залежнасці ад канчаткаў у назоўным склоне адзіночнага ліку і граматычнага роду назоўнікі адносяцца да 1, 2 ці 3-га скланення.

**Да першага скланення** адносяцца назоўнікі жаночага роду з канчаткам -а(-я).

**Да другога скланення** адносяцца: назоўнікі мужчынскага роду з нулявым канчаткам; назоўнікі ніякага роду з канчаткамі -о(-ё), -а, -е; пяць назоўнікаў на -мя: семя, цемя, бярэмя, вымя, полымя.

**Да трэцяга скланення** адносяцца назоўнікі жаночага роду з нулявым канчаткам.

**Не адносяцца ні да аднаго з тыпаў скланення:**

**рознаскланяльныя назоўнікі:** бацька, жарабя, імя;

**нескланяльныя назоўнікі:** кафэ, адажыо, метро;

**назоўнікі, якія ўжываюцца толькі ў форме множнага ліку:** нагавіцы; **назоўнікі, утвораныя з прыметнікаў:** хворы.

**Да 1-га скланення** адносяцца назоўнікі жаночага роду з канчаткам -а (-я) у назоўным склоне адзіночнага ліку :

Н.скл-а, (на ж,ч,ш, дж,р, ц), я (на мяккі зычны);

Р.скл- ы(на ж,ч,ш, дж,р, ц), і (на мяккі зычны, г, х, к);

Д.скл- е(на цверды зычны), ы(на ж,ч,ш), ы, е, і(на г, х, к), і(на мяккі зычны );

В.скл.- у(на ж,ч,ш), ю(на мяккі зычны);

Т.скл.- ой, ою(на ж,ч,ш ), ей, ею, яй, яю(на мяккі зычны );

М. скл. - е(на цверды зычны), ы(на ж,ч,ш), ы, е, э(на г, х, к), і (на мяккі зычны ).

У дзяцей на партах ляжаць памяткi.

|  |
| --- |
| Назоўны склон (ёсць) хто? што?  Родны склон (няма) каго? чаго?  Давальны склон (дам) каму? чаму)  Вiнавальны склон (бачу) каго? што?  Творны склон (любуюся) кiм? чым?  Месны склон (думаю) аб кiм? аб чым? |

**Заданне1. Вызначыце назоўнікі 1-ага скланення.**

Більярд, каменьчык, гляньце, Ульяна, лялька, камандзір, мільѐн,

атэлье, вузенькі, маленькі, барацьба, бульба, карэньчык, школьнік.

- Давайце паспрабуем праскланяць гэтыя словы.

- Што змянiлася ў словах? (канчаткi)

- Давайце паразважаем,для чаго гэта неабходна? (для сувязi слоў у сказе)

**Заданне 2. Тлумачальная работа**

Назоўнiк «шапка» пастаўце ў патрэбным склоне, упiшыце ў дужках у правiльнай форме.

*Згубiў аднойчы Дзiма ( ) ў лесе. Праз некаторы час хлопчык знайшоў сваю ( ). На краi ( ) сядзела птушачка. Зазiрнуў Дзiма ў ( ), а там птушаняты.*

**Заданне 3.** **Самастойная работа**

*Спішыце. Устаўце арфаграмы. Пастаўце пытанні да назоўнікаў. Вызначце іх склон, род, лік.*

**1-Варыянт:** *Но….у выпаў сн..жок. Прыкметна паб..лелі елкі. На кожнай яліне столькі снегу!*

**2-Варыянт:** *За вёскай ц..чэ рака. Хлопчык любіць сюды прыхо….іць. Сядзе на беразе і гл..дзіць на сонейка.*

**3-Варыянт:** *Пайшоў дзедка ў л..сок. Знайшо.. дубок. На ду..ку ж..ў каток. У яго быў залаты лабок.*

**4-Варыянт:** *Ц..лы дзень курачка з куранятамі х..дзяць каля плота. Там пападаюцца чарв..кі і розныя жукі.*

**Заданне 4. Прачытайце тэкст. Выпішыце назоўнікі 1-ага скланення.Вызначце ў іх канчаткі і склон.**

*Лясныя жахі*

*Неяк дзед з Лукашком позна вярталіся з лесу.Сонца ўжо апусцілася за дрэвы. На зямлю ляглі доўгія цені.*

*Дарога ішла паміж высокіх елак і соснаў. Здавалася, што абапал дарогі павырасталі нейкія высокія чорныя волаты.*

*Лукашок выйшаў на сярэдзіну дарогі і стараўся не глядзець на жахлівыя постаці* ***прыдарожных*** *дрэў.*

**Выдзеленае слова разбярыце па саставе.**

**Заданне 5. Да кожнага назоўніка падбярыце назоўнік з супрацьлеглым значэннем.Падкрэсліце назоўнікі 1-ага скланення.**

*Холад-.., раніца-…, шум-…,дабро-…, лета-…, верх-…,дзень-…., восень-….*

**Заданне 6. Пастаўце дзе трэба коскі паміж аднароднымі членамі сказа. Разбярыце сказ па членах. Выпішыце словазлучэнні. Зрабіце схему сказа.**

*Буслы ластаўкі і шпакі робяць свае гнёзды каля чалавечага жылля.*